**„Stipro skrējiens ar suni Ilzenē”**

**Apvidus šķēršļu skrējiens**

**NOLIKUMS**

1. **Mērķi un uzdevumi**
	1. popularizēt aktīvu dzīvesveidu;
	2. popularizēt suņkopību kā veselīgu dzīves veidu;
	3. iesaistīt fiziskās aktivitātēs dažāda vecuma dalībniekus;
	4. pārbaudīt savu gribasspēku un fizisko spēju robežu;
	5. sniegt iespēju aizraujošā veidā iepazīt Ilzenes pagastu un popularizēt Ilzenes vārdu pasaulē;
	6. noskaidrot spēcīgākos skrējiena ar suni dalībniekus;
	7. skrējiens veltīts par godu Latvijas suņkopības izveidošanas 110. gadu jubilejai
2. **Organizators**
	1. apvidus šķēršļu skrējienu rīko Alūksnes novada pašvaldība, Ilzenes pagasta pārvalde un tās struktūrvienība „Sporta, kultūras, interešu izglītības un mūžizglītības centrs „Dailes”’;
	2. par sporta sacensību organizēšanu atbildīgais sporta darbinieks ir Gints Rozenbergs tālrunis +371 25779981, gints.rozenbergs@aluksne.lv
3. **Organizatora sadarbības partneris**

Apvidus šķēršļu skrējiena organizatora sadarbības partneris biedrība “Ilzenes attīstībai” reģistrācijas numurs 50008134281

1. **Laiks un vieta**
	1. apvidus šķēršļu skrējiens ar suni notiek 2017.gada 22. jūlijā;
	2. skrējiena norises vieta – Alūksnes novada Ilzenes pagasta teritorijā pie Melnupes, autoceļu Līzespasts – Zeltiņi (P44) un Čonkas – Ilzenes Muiža (V375) krustojumā, GPS 57.382518 26.699189. (norādes skatīt autoceļu P44 un V375 krustojumā);
	3. ierašanās un reģistrācija no plkst.1200. Starts plkst.1400.
2. **Dalībnieki**
	1. apvidus šķēršļu skrējienā ar suni var piedalīties ikviens aktīva dzīvesveida cienītājs, kurš sasniedzis 14, vai 18 gadu vecumu (atkarībā no dalībnieka grupas) un reģistrējoties jāuzrāda suņa „Lolojum dzīvnieka pase”;
	2. sunim jābūt klīniski veselam (suns ir bez redzamām slimības pazīmēm), vakcinētam saskaņā ar normatīvajos aktos noteiktām prasībām;
	3. sunim jābūt reģistrētam un apzīmētam saskaņā ar normatīvajos aktos noteiktām prasībām;
	4. dalībnieks var izmantot sunim kakla siksnu vai savilces (sedlus);
	5. ja dalībnieks izmanto kakla siksnu, tai jābūt no mīksta materiāla (āda, audums), tajā nedrīkst būt ķēdes, žņauga elementi, dzelkšņi;
	6. dalībnieks, piesakoties dalībai apvidus šķēršļu skrējienā ar suni, rakstiski apliecina, ka viņam piemīt nepieciešamās iemaņas un pietiekama fiziskā sagatavotība;
	7. apvidus šķēršļu skrējiena galvenais tiesnesis, var neļaut dalībniekam piedalīties skrējienā, ja rodas aizdomas, ka dalībnieks ir alkohola, narkotisko vai citu apreibinošu vielu ietekmē;
	8. dalībnieka un suņa atbilstību apvidus šķēršļu skrējienam izvērtē galvenais tiesnesis un atteikums dalībai nav pārsūdzams;
	9. dalībniekam reģistrējoties ir pienākums paziņot par faktu, ja viņa kuce „meklējas”, šādā gadījumā dalībniekam tiks piešķirts pēdējais skrējiena starta kārtas numurs.
3. **Pieteikšanās un reģistrēšanās**
	1. dalībnieks var pieteikties elektroniski no 30. jūnija līdz 21. jūlija plkst. 1600, aizpildot dalībnieka pieteikuma anketu (tā atrodama [www.aluksne.lv](http://www.aluksne.lv) sadaļā „Pasākumi”) un nosūtot uz e-pastu tn.ilzene@aluksne.lv ;
	2. pieteikšanos un reģistrēšanos varēs veikt arī skrējiena norises dienā;
	3. sīkāka informācija: tn.ilzene@aluksne.lv, tālrunis 26523025 (Jolanta) vai 25779981(Gints);
	4. dalībnieki sacensību norises vietā personīgi parakstās pieteikuma anketā;
	5. parakstot dalībnieka pieteikuma anketu, dalībnieks apliecina, ka uzņemas atbildību par savu un suņa veselības stāvokli, apņemas ievērot apvidus šķēršļu skrējiena „Stipro skrējiens ar suni Ilzenē” nolikuma prasības un necelt pretenzijas pret organizatoriem par iespējamām traumām vai ekipējuma bojājumiem, kas radušies paša dalībnieka vainas, pārslodzes vai apstākļu nenovērtēšanas dēļ;
	6. dalībniekiem, kas jaunāki par 18 gadiem, jābūt līdzi vecākiem (personas, kas realizē aizgādības tiesības), kas paraksta pieteikuma anketu vai jābūt līdzi vecāku (personas, kas realizē aizgādības tiesības) parakstītai atļaujai piedalīties skrējienā;
	7. sacensību organizators neuzņemas atbildību par dalībnieku un suņu iespējamām traumām skrējiena laikā;
	8. dalībnieka pienākums ir piedalīties sacensībās ar skrējiena starta numuru, tas jāpiesprauž sportistam priekšpusē - krūšu rajonā virs apģērba, tam jābūt redzamam visā skrējiena laikā, organizators iesaka starta numuru dublēt ar marķieri uz dalībnieka labā sejas vaiga un kreisās rokas apakšdelma augšpuses;
	9. dalībnieks ir atbildīgs par izsniegtā starta numura saglabāšanu līdz finišam;
	10. sacensību dalības maksa:
* dalībniekam sportistam no 18 gadu vecuma ar suni 12,00 EUR;
* dalībniekam iesācējam no 14 līdz 17 gadu vecumam ar *kucēnu* 6,00 EUR;
* dalībniekam iesācējam no 18 gadu vecuma ar *kucēnu* 8,00 EUR
	1. dalības maksu iekasē apvidus šķēršļu skrējiena norises vietā, reģistrējoties, par to tiek izsniegta “Ieejas biļete”;
	2. dalības maksā katram dalībniekam iekļauts: sacensību dalībnieka numurs un tā stiprinājums, rezultātu uzskaite, dzēriens dalībniekam finišā, dalībniekam ēdiens –“Spēka zupa”), iespēja dalībniekam noskaloties dušā, neatliekamā medicīniskā palīdzība dalībniekam, veterinārā neatliekamā palīdzība sunim.
1. **Sacensību norise**
	1. dalībniekiem reģistrējoties tiek izsniegts skrējiena dalībnieka starta numurs;
	2. trasē ir izteikts reljefs un to papildina gan mākslīgi veidoti , gan dabīgi šķēršļi, tajā skaitā arī upes „Melnupe” šķērsošana;
	3. katra mākslīgi veidota šķēršļa pārvarēšanas norisi kontrolē šķēršļa tiesnesis;
	4. šķēršļa tiesnesis brīdina dalībnieku un informē par šķēršļa pārvarēšanas riskiem;
	5. viens no šķēršļiem ir skrejoša figuranta aizturēšana ar suņa atsaukšanu (grupā ***S (suns)*** un ***V (suns***), izmesta priekšmeta(aporta) pienešana grupā ***S (kucēns)*** un ***V (kucēns)*** (šķēršļa apraksts nolikuma pielikumā);
	6. dalībnieki startē ar dalītu starta laiku (intervāls 1\* min);
	7. skrējiena trases garums dalībniekam sportistiem ar suni 5 km;\*
	8. skrējiena trases garums dalībniekam iesācējiem ar kucēnu 2 km;\*
	9. organizatori dalībniekiem rekomendē sporta apavus, vēju necaurlaidīgas garās bikses un kreklu, jaku ar garajām piedurknēm, cimdus;
	10. aizliegts visā trases garumā atrasties bez apaviem;
	11. aizliegts startēt apavos ar metāla radzēm;
	12. visi šķēršļi (gan dabīgie, gan mākslīgi veidotie) jāpārvar dalībniekam un sunim (mīkstās pavadas garums līdz 3m);
	13. organizators brīdina: mīkstās suņa pavadas aplikšana ap dalībnieka vidukli, to sasienot mezglā ir bīstama dalībnieka veselībai,
	14. ja dalībnieks piestiprina mīksto pavadu pie sava ķermeņa vai apģērba - jānodrošina drošs, ātrs pavadas atbrīvošanas mehānisms (karabīne utt.)
	15. pārvarot šķēršļus dalībnieks var sniegt sunim mehānisku palīdzību;
	16. distances dalībnieka laiks tiek uzņemts no brīža, kas tiesnesis dod komandu dalībniekam ar suni sākt kustību līdz brīdim, kad finiša līniju šķērso pēdējais no dueta (dalībnieks un suns);
	17. apvidus šķēršļu skrējienā dalībnieki var startēt šādās dalībnieku grupās:

**1. grupa** dalībnieks sportiste sieviete no 18 gadu vecuma ar suni (suns ir sekmīgi nokārtojis vispārējās apmācības kursu), ***S (suns);***

 dalībnieks sportists vīrietis no 18 gadu vecuma ar suni (suns ir sekmīgi nokārtojis vispārējās apmācības kursu), ***V (suns);***

**2. grupa** dalībniece iesācēja no 14 gadu vecuma ar kucēnu (kucēnu un ar jeb kura vecuma suni, kas nav piedalījies Latvijas čempionātā „Suņu nacionālā daudzcīņa”, ***S (kucēns)****;*

 dalībnieks iesācējs no 14 gadu vecuma ar kucēnu (kucēnu un ar jeb kura vecuma suni, kas nav piedalījies Latvijas čempionātā „Suņu nacionālā daudzcīņa”, **V (kucēns).**

 \* trases apļa garums tiks precizēts pēc trases ierīkošanas

 \* intervāls var tikt mainīts atkarībā no dalībnieku skaita

1. **Vērtēšana un apbalvošana**
2. par apvidus šķēršļu skrējiena uzvarētāju kļūst sportists dalībnieks/dalībniece, kurš/a visātrāk veicis/veikusi skrējiena distanci kopā ar suni savā grupā;
3. katras grupas dalībniekus vērtēs atsevišķi;
4. pirmo trīs vietu ieguvējus apbalvo ar diplomu, medaļu, balvu;
5. finiša rezultāta protesta (apstrīdēšanas) gadījumā – protests rakstiskā veidā jāiesniedz galvenajam tiesnesim 10 minūšu laikā pēc rezultātu publiskošanas.

1. **Sodi**
2. ja dalībnieks vai suns nepārvar kādu šķērsli, viņi var turpināt distanci, šādā gadījumā dalībnieka rezultātam tiek pieskaitītas soda minūtes;
	* par izkāpšanu no trases nožogojuma ar nodomu samazināt distances garumu – 1\*\* minūtes;
	* par daļēji veiktu šķērsli – 2\*\* minūtes;
	* par pilnīgi neveiktu šķērsli vai tā apiešanu – 5\*\* minūtes;
3. ja suns noraujas un iziet no nožogojuma - 2\*\* minūtes;
4. ja suns noraujas un apdraud citu dalībnieku, līdzjutēju, tiesnešu drošību – diskvalifikācija;
5. par jebkādu nesportisku, cietsirdīgu izturēšanos pret suni, neētisku izturēšanos dalībnieku var diskvalificēt;
6. dalībnieki, kuri sasnieguši 45 gadu vecumu (1972.g.dz.), par katru pilnu gadu virs norādītā vecuma vērtējumā saņem bonusu – 10\*\*\* sekundes ( tās tiek noņemtas no kopējā uzrādītā laika).

 \*\* sodu apmērs var tikt precizēts pēc trases ierīkošanas

\*\*\* bonusa sekunžu skaits var tiks precizēts pēc trases ierīkošanas

1. **Serviss**
2. organizators sacensību dalībniekiem nodrošina noskalošanos finiša vietā ;
3. par nepieciešamās medicīniskās, veterinārās palīdzības sniegšanu sacensību norises laikā un pēc tām, līdz apbalvošanas ceremonijai, dalībnieki sazinās ar organizatoru pārstāvjiem vai tiesnešiem.
4. **Atbildība**
5. gan dalībniekiem, gan līdzjutējiem jāievēro organizatoru izvirzītās prasības apvidus šķēršļu skrējiena gaitā. Katrs dalībnieks un viņa līdzbraucēji ir atbildīgi par apkārtējās vides saudzēšanu;
6. skrējiena organizatoriem tiesības veikt izmaiņas sacensību nolikumā un gaitā (tajā skaitā arī skrējiena atcelšanu meteoroloģisku apstākļu dēļ), par to savlaicīgi informējot.

Sagatavoja

Gints Rozenbergs

25779981